
V školskom roku 2026/2027 je 5. ročník dobiehajúcim ročníkom a postupuje podľa učebného plánu UP/2015, vypracovaného v súlade s Inovovaným ŠVP 2015 a Dodatkom č. 8. Učebný plán UP/2026 sa na tento ročník v školskom roku 2026/2027 nevzťahuje.
1. CHARAKTERISTIKA PREDMETU
          Obsah učebných osnov a poradie tematických celkov v 5. ročníku sú prakticky rozpracované podľa aktuálneho TVVP k učebnici a pracovnému zošitu Renáty Svitekovej Literatúra v pohode 5. Učebnica a TVVP slúžia ako učebné a organizačné východisko; povinný obsah a požadované výkony vychádzajú z iŠVP 2015, vzdelávacieho štandardu SJL a ŠkVP školy.
Umelecká literatúra je jedným z viacerých spôsobov tematizovania sveta i jedným z viacerých typov ľudskej tvorivosti.
Literatúra umožňuje transformovať literárne dielo do iných spôsobov umeleckého zobrazovania – do filmu, televíznej či rozhlasovej inscenácie, divadelnej hry, muzikálu, videopríbehu... Takto koncipovaná literatúra vedie k poznaniu prepojenosti a dopĺňaniu sa jednotlivých umeleckých druhov, umožňuje porovnávať, vedie k úsiliu spoznať jednotlivé varianty toho istého a stimuluje záujem o kultúru.
Súčasne umožňuje spoznať aj proces vzniku literárneho diela, zoznamovať žiaka s tým, že básne, rozprávky, divadelné hry písali a píšu spisovatelia, že rozprávky dávno vymýšľali ľudia, ktorých nepoznáme a že ich pre nás sprístupnili zberatelia...
Literárna výchova je humanitný predmet, ktorého poslaním je vytvoriť u žiaka pozitívny vzťah k literatúre a ku knihám. Vychádza predovšetkým zo zážitku a vlastnej práce žiaka s textom na hodine.
Kurikulárna záväznosť a hierarchia dokumentov
Záväzným kurikulárnym východiskom je vzdelávací štandard SJL podľa iŠVP 2015 a ŠkVP školy. Učebné osnovy konkretizujú tieto požiadavky pre príslušný ročník; TVVP určuje ich časové a tematické rozvrhnutie počas školského roka.
Pojmy a výkony, ktoré iŠVP zavádza v príslušnom ročníku, sa považujú za nové učivo. Ostatné zaradené javy slúžia podľa potreby na opakovanie, upevňovanie, interpretáciu, aplikáciu v texte alebo školskú konkretizáciu a nerozširujú povinný obsah štátneho štandardu.
2. CIELE PREDMETU
Hlavným cieľom je, aby mal absolvent 5. ročníka ISCED 2:
-	primerane veku rozvinuté kľúčové spôsobilosti,
-	zmysluplné základné vedomosti a znalosti,
-	vypestovaný základ záujmu o celoživotné vzdelávanie sa,
-	jasné a veku primerané povedomie národného a svetového kultúrneho dedičstva,
-	záujem a potrebu zmysluplnej aktivity a tvorivosti.
Hlavné myšlienky ŠVP a ŠkVP rozpracované pre rámec vyučovania slovenského jazyka a literatúry ako materinského jazyka vyjadrujú potrebu orientovať obsah vyučovania, metódy a formy vyučovania učebné texty a učebné pomôcky na dosiahnutie týchto všeobecných cieľov.
Hlavným cieľom je, aby žiaci nadobudli:
-	primerane veku rozvinuté kľúčové spôsobilosti (kompetencie), zmysluplné základné vedomosti a znalosti a vypestovaný základ záujmu o celoživotné učenie sa,
-	jasné povedomie národného a svetového kultúrneho dedičstva,
-	Záujem a potrebu zmysluplnej aktivity a tvorivosti.
Zámermi nižšieho sekundárneho vzdelávania sú tieto očakávania od žiaka:
-	osvojiť si základ všeobecného vzdelania poskytovaného školou,
-	mať záujem a potrebu učiť sa aj mimo školy,
-	osvojiť si a využívať efektívne stratégie učenia sa,
-	nadobudnúť primeranú úroveň komunikačných spôsobilostí a spolupráce,
-	mať rešpekt k druhým a zodpovedný vzťah k sebe a svojmu zdraviu.
Absolvent programu nižšieho sekundárneho vzdelania získa vysvedčenie s doložkou - so špeciálnym vyznačením ukončenia programu poskytnutého základnou školou. Tým splní podmienku na pokračovanie vo vzdelávaní na vyššom sekundárnom stupni (na všeobecnovzdelávacom alebo odbornovzdelávacom type vzdelávania), v priebehu ktorého ukončuje povinné základné vzdelávanie (povinnú školskú dochádzku).
Učivom slovenského jazyka a literatúry pomáhať prekonávať bariéry medzi ľuďmi iných národov a národností.
Pestovať európsku dimenziu aj výberom textov, aktivít, účasťou na projektoch, atď.
Formovať vzťah k materinskému jazyku alebo štátnemu jazyku.
Vybudovať úctu k jazykom iných národov a národností, mať najzákladnejšie informácie o národnostiach žijúcich na Slovensku.
Byť otvorený voči inému názoru, rešpektovať aj opačný názor v intenciách humanizmu a demokracie.
V textoch prichádzať do styku s témami environmentálnej výchovy, výchovy k manželstvu a rodičovstvu, ochrany zdravia, životného štýlu, výchovy budúceho občana a spotrebiteľa, s témami o živote detí v európskych krajinách a vo svete.
Pracovať s textami s problematikou ľudských práv, základných slobôd a zásad zakotvených v Charte Spojených národov.
Kľúčové kompetencie literárnej výchovy
Už predchádzajúca koncepcia vyučovania literatúry na základných školách vychádzala predovšetkým zo zážitku, vytvorenia si pozitívneho vzťahu k literatúre. Súčasná koncepcia túto tézu ešte posilňuje. Učivo je koncipované tak, aby sa sústavne rozvíjali čitateľské a interpretačné schopnosti žiakov. Učiteľ nepredkladá žiakom hotové poznatky, ale vytvára im podmienky a pripravuje podnety, aby sa vedomostí zmocňovali sami.
Súčasne sa v procese vzdelávania rozvíjajú aj ďalšie (kognitívne, komunikačné, interpersonálne, intrapersonálne) kompetencie.
Učebné osnovy ŠkVP literárnej výchovy pre 5. ročník sú pedagogickým dokumentom vypracovaným na základe obsahového vzdelávacieho štandardu ŠVP.
Učebné osnovy nepredpisujú povinných autorov (literárne diela). Zostáva na učiteľovi, ako bude usmerňovať proces vzdelávania, aký výber autorov a literárnych diel zaradí do vyučovania na realizáciu vzdelávacieho procesu.
Poznávacie a čitateľské kompetencie
Technika čítania a verejná prezentácia textu
1)	Plynulo čítať súvislý umelecký text, pri hlasnom čítaní správne dýchať, artikulovať a dodržiavať spisovnú výslovnosť.
2)	Recitovať prozaické a básnické diela. Rešpektovať rytmickú usporiadanosť básnického textu, frázovať básnický aj prozaický text v zhode s vlastným chápaním jeho významu.
3)	Čítať text postavy dramatického diela pri spoločnom dramatizovanom čítaní. Modulovať hlas podľa zmyslu textu.
Pamäťové, klasifikačné a aplikačné zručnosti
1)	Zapamätať si potrebné fakty a definície a vedieť demonštrovať ich znalosť.
2)	Vysvetliť podstatu osvojených javov a vzťahov medzi nimi.
3)	Usporiadať známe javy do tried a systémov.
4)	Aplikovať literárnovedné vedomosti na literárne texty s analogickou štruktúrou
(jednoduchý transfer).
Analytické a interpretačné zručnosti
1)	Prerozprávať obsah prečítaného diela.
2)	Odlíšiť epické, lyrické a dramatické texty.
3)	Vytvoriť dejovú osnovu prečítaného diela, vyhľadať kľúčové slová.
4)	Určiť hlavné a vedľajšie postavy diela.
5)	Abstrahovať a sformulovať hlavnú myšlienku prečítaného diela, vrátane lyrickej básne.
6)	Analyzovať umelecký text po štylisticko-lexikálnej a kompozičnej stránke a určiť funkciu jednotlivých prvkov pre celkové vyznenie diela, interpretovať význam diela.
7) Sformulovať vlastné hodnotenie diela a podložiť svoje stanovisko argumentmi.
Tvorivé zručnosti
1)	Zdramatizovať básnický alebo prozaický text (rozprávka, bájka, povesť).
2)	Ilustrovať umelecký text.
3)	Napísať kratší prozaický útvar (bájka, rozprávka), básnický text, scenár.
4)	Inscenovať kratší dramatický text.
Informačné zručnosti
1)	Orientovať sa v školskej a verejnej knižnici.
2)	Pracovať s knižným fondom vo forme kartotéky a v elektronickej podobe.
3)	Vedieť získať informácie z integrovaného informačného systému a internetu.
4)	Budovať si vlastnú knižnicu.
KĽÚČOVÉ KOMPETENCIE A PREPOJENIE SO ŠKVP
V súlade so vzdelávacím štandardom SJL a profilom absolventa školy predmet systematicky rozvíja tieto nadpredmetové kompetencie:
• Poznávacie (kognitívne) – používať kognitívne operácie, učiť sa samostatne aj v skupine, kriticky a tvorivo myslieť, formulovať a riešiť problémy.
• Komunikačné – prijímať, tvoriť a spracovať informácie, vyhľadávať a sprostredkovať ich, formulovať názor a argumentovať, primerane vyjadrovať vôľu a city.
• Interpersonálne (sociálne) – akceptovať skupinové hodnoty, tolerovať odlišnosti, spolupracovať s jednotlivcami i skupinami a vžiť sa do pocitov a konania iných.
• Intrapersonálne (osobnostné) – vytvárať a reflektovať vlastnú identitu, budovať hodnotový systém, regulovať svoje konanie a chrániť vlastný život a zdravie.
• Digitálna a informačná gramotnosť – bezpečne a eticky využívať digitálne zdroje, overovať dôveryhodnosť informácií, rešpektovať autorské práva a primerane využívať technológie pri učení, tvorbe a prezentovaní.
• Čitateľská gramotnosť a kritické myslenie – porozumieť rôznym typom textov, prepájať informácie, rozlišovať fakt a názor, vyvodzovať závery a argumentačne ich podložiť.
• Kultúrne a občianske kompetencie – rozvíjať vzťah k slovenskému jazyku, literatúre, národnému a regionálnemu kultúrnemu dedičstvu, rešpektovať demokratické, humanistické a inkluzívne hodnoty.
3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD
Poznámka k realizácii vzdelávacieho štandardu
Časová dotácia sa využíva na splnenie výkonového a obsahového štandardu, primerané opakovanie a upevňovanie, interpretáciu umeleckých textov, rozvoj čitateľskej a kultúrnej gramotnosti, tvorivé činnosti a diferenciáciu podľa potrieb žiakov.
Pri plánovaní konkrétnych hodín vyučujúci rozlišuje nové pojmy daného ročníka od opakovania a aplikačného kontextu; toto rozlíšenie sa premieta do TVVP a do náročnosti hodnotených výstupov.
Tematické celky:
1. Opakovanie – 2 hodiny
2. Nakuknime do knižnice – 2 hodiny
3. Piesne – 7 hodín
4. Básne – 8 hodín
5. Rozprávky – 16 hodín
6. Povesti – 15 hodín
7. Legendy – 7 hodín
8. Encyklopédie – 6 hodín
9. Opakovanie učiva 5. ročníka – 3 hodiny
1. Opakovanie – 2 hodiny
Obsahový štandard 
Obsah učiva 5. ročníka, pravidlá práce na hodinách, doplnkové čítanie a projekty.
Autor, autorka, básnik, poetka, spisovateľ, spisovateľka; čitateľ, poslucháč, divák.
Časopis, noviny, rozhlas, televízia, film; kino, divadlo, bábkové divadlo.
Poézia, próza, bábková hra; literatúra pre deti.
Literárna postava – hlavná a vedľajšia; kapitola, odsek, nadpis, text, dej.
Bájka, hádanka, komiks, rozprávka, ľudová pieseň, vyčítanka, báseň.
Verš, strofa, rým; zdrobnenina, prirovnanie.
Výkonový štandard 
- vysvetliť rozdiel medzi básnikom/poetkou a spisovateľom/spisovateľkou
- vysvetliť pojmy čitateľ, poslucháč a divák na konkrétnych príkladoch
- rozlíšiť poéziu, prózu a bábkovú hru
- vysvetliť pojmy kino, divadlo a bábkové divadlo
- identifikovať literatúru pre deti
- určiť hlavné a vedľajšie postavy v texte
- identifikovať nadpis, kapitolu a odsek
- rozpoznať základné literárne žánre a ich znaky
- vyhľadať slová, ktoré sa rýmujú
- určiť zdrobneninu a prirovnanie a vytvoriť vlastný príklad
2. Nakuknime do knižnice – 2 hodiny
Obsahový štandard 
Čitateľ, registrovaný čitateľ.
Kniha, časopis, noviny.
Knižnica a druhy knižníc.
Knižné a elektronické informačné zdroje.
Výkonový štandard 
- vysvetliť podstatu pojmov čitateľ, registrovaný čitateľ, kniha a knižnica
- rozlíšiť základné druhy knižníc
- získavať informácie z rôznych knižných a elektronických zdrojov
- aplikovať vlastné čitateľské skúsenosti pri vysvetľovaní pojmov
- pracovať v skupine a prezentovať výsledky skupinovej práce
3. Piesne – 7 hodín
Obsahový štandard 
Pieseň, ľudová pieseň a umelá pieseň.
Ľudové piesne s námetmi denného života, pracovné, regrútske a vojenské, obradné piesne.
Téma a hlavná myšlienka piesne.
Rytmus, rým a refrén.
Umelecké prostriedky – prirovnanie, zdrobnenina, epiteton, personifikácia.
Porovnávanie piesní.
Výkonový štandard 
- identifikovať tému ľudovej piesne a určiť jej hlavnú myšlienku
- rozlíšiť ľudovú a umelú pieseň
- vytlieskať rytmus piesne a vyhľadať slová, ktoré sa rýmujú
- vysvetliť pojem refrén a vyhľadať ho v texte piesne
- vyhľadať a určiť prirovnanie, zdrobneninu, epiteton a personifikáciu
- vytvoriť vlastný príklad na epiteton, prirovnanie, zdrobneninu a personifikáciu
- porovnať piesne a vyjadriť svoj čitateľský alebo poslucháčsky zážitok
4. Básne – 8 hodín
Obsahový štandard 
Báseň ako literárny žáner.
Nonsens – nezmysel ako princíp umeleckej tvorby, slovné hračky a humor.
Rytmická usporiadanosť básnického textu.
Téma, kompozícia, štylizácia a metrika básne.
Prednes básne, správna artikulácia a spisovná výslovnosť.
Výkonový štandard 
- plynulo čítať umelecký text, správne dýchať, artikulovať a dodržiavať spisovnú výslovnosť
- predniesť báseň so zreteľom na rytmickú usporiadanosť básnického textu
- vysvetliť na konkrétnej ukážke podstatu nonsensu
- vytvoriť krátky text s prvkami nonsensu
- analyzovať báseň z hľadiska témy, kompozície, štylizácie a metriky
- vyjadriť svoj čitateľský zážitok a uviesť, čo ho vyvolalo
5. Rozprávky – 16 hodín
Obsahový štandard 
Rozprávka; prozaická, básnická, dramatická a filmová/televízna rozprávka.
Postavy – hlavné a vedľajšie; téma a hlavná myšlienka – posolstvo rozprávky.
Scenár, scenárista, režisér, herec, dramaturg, dialóg.
Dejová osnova a reprodukcia literárneho alebo audiovizuálneho diela.
Dramatizácia literárneho textu.
Výkonový štandard 
- plynulo čítať dramatický text a prečítať prehovory postáv v súlade s ich charakterom
- vysvetliť rozdiel medzi rozprávkou ako literárnym žánrom a filmovou/televíznou rozprávkou
- rozlíšiť prozaickú, básnickú a dramatickú rozprávku
- vysvetliť pojem scenár a úlohu scenáristu
- vysvetliť funkciu herca, režiséra a dramaturga pri realizácii dramatického diela
- vytvoriť dejovú osnovu a prerozprávať obsah literárneho alebo audiovizuálneho diela
- určiť a charakterizovať hlavné a vedľajšie postavy a vyjadriť postoj k ich správaniu
- sformulovať hlavnú myšlienku – posolstvo diela
- zdramatizovať literárny text do podoby jednoduchého scenára
6. Povesti – 15 hodín
Obsahový štandard 
Povesť, ľudová povesť a autorská povesť.
Téma a hlavná myšlienka – posolstvo povesti.
Rozprávač; hlavné a vedľajšie postavy.
Reálne a fantastické prvky.
Dejová osnova a reprodukcia textu.
Výkonový štandard 
- vysvetliť pojmy ľudová povesť a autorská povesť
- vyhľadať reálne a fantastické prvky v povesti
- vytvoriť dejovú osnovu literárneho diela a prerozprávať jeho obsah
- určiť a charakterizovať hlavné a vedľajšie postavy
- sformulovať hlavnú myšlienku – posolstvo povesti
- vyjadriť svoj čitateľský zážitok a uviesť, čo ho vyvolalo
- vymyslieť povesť viažucu sa na konkrétne miesto, historickú udalosť alebo postavu
7. Legendy – 7 hodín
Obsahový štandard 
Legenda, ľudová legenda a autorská legenda.
Téma a hlavná myšlienka – posolstvo legendy.
Rozprávač; hlavné a vedľajšie postavy.
Reálne a fantastické prvky.
Rozdiel medzi povesťou a legendou.
Výkonový štandard 
- vysvetliť pojmy legenda, ľudová legenda a autorská legenda
- vysvetliť rozdiely medzi povesťou a legendou
- vyhľadať reálne a fantastické prvky v legende
- vytvoriť dejovú osnovu a prerozprávať obsah literárneho diela
- určiť a charakterizovať hlavné a vedľajšie postavy
- sformulovať hlavnú myšlienku – posolstvo legendy
- vyjadriť svoj čitateľský zážitok a svoj názor odôvodniť
8. Encyklopédie – 6 hodín
Obsahový štandard 
Náučná literatúra.
Encyklopédia a encyklopedické heslo.
Usporiadanie informácií v encyklopédii.
Vyhľadávanie a využívanie informácií z encyklopédií.
Výkonový štandard 
- plynulo čítať súvislý náučný text a dodržiavať správnu výslovnosť
- vysvetliť pojmy náučná literatúra, encyklopédia a encyklopedické heslo
- odlíšiť náučný text od umeleckého textu a svoje stanovisko odôvodniť
- vysvetliť spôsob usporiadania informácií v encyklopédii
- vyhľadať informáciu podľa hesla a účelne ju použiť
- vytvoriť jednoduché encyklopedické heslo
9. Opakovanie učiva 5. ročníka – 3 hodiny
Obsahový štandard 
Systematizácia a upevnenie literárnych pojmov a poznatkov z tematických celkov 5. ročníka.
Práca s umeleckým a náučným textom.
Výkonový štandard 
- aplikovať osvojené literárnovedné pojmy pri práci s textom
- rozlíšiť prebrané literárne druhy a žánre a pomenovať ich základné znaky
- pracovať s témou, hlavnou myšlienkou, postavami a umeleckými prostriedkami
- vyjadriť a primerane odôvodniť vlastný čitateľský názor
Požadovaný výstup z 5. ročníka:
Žiak vie rozlíšiť poéziu, prózu a dramatický text a identifikovať základné literárne žánre preberané v 5. ročníku.
Vie pracovať s pojmami autor, spisovateľ, básnik, čitateľ, poslucháč, divák, literárna postava, kapitola, odsek, nadpis, téma a hlavná myšlienka.
Vie vysvetliť pojmy verš, strofa a rým a v texte určiť prirovnanie, zdrobneninu, epiteton a personifikáciu.
Vie charakterizovať ľudovú a umelú pieseň, určiť tému a hlavnú myšlienku piesne a pracovať s rytmom a rýmom.
Vie vysvetliť podstatu nonsensu, pracovať s básnickým textom a primerane ho predniesť.
Vie rozlíšiť prozaickú, básnickú, dramatickú a filmovú/televíznu rozprávku; pozná pojmy scenár, scenárista, režisér, herec, dramaturg a dialóg.
Vie rozlíšiť ľudovú a autorskú povesť, určiť v nej reálne a fantastické prvky, postavy, tému a hlavnú myšlienku.
Vie charakterizovať ľudovú a autorskú legendu a vysvetliť rozdiel medzi povesťou a legendou.
Vie vysvetliť pojmy náučná literatúra, encyklopédia a encyklopedické heslo, vyhľadávať informácie v encyklopédii a vytvoriť jednoduché heslo.
Vie vytvoriť dejovú osnovu, prerozprávať obsah textu, formulovať hlavnú myšlienku, vyjadriť čitateľský zážitok a svoj názor primerane odôvodniť.
4. PRIEREZOVÉ TÉMY A MEDZIPREDMETOVÉ VZŤAHY
Prierezové témy a medzipredmetové vzťahy sa začleňujú funkčne podľa obsahu konkrétnej témy, komunikačnej situácie a potrieb žiakov. V súlade so ŠkVP školy sú v osnovách explicitne uplatňované tieto prierezové témy:
• Osobnostný a sociálny rozvoj (OSR) – sebapoznanie, sebaregulácia, spolupráca, kultivovaná komunikácia, rešpekt, riešenie konfliktov a zodpovedné rozhodovanie; primerane veku zahŕňa aj výchovu k manželstvu a rodičovstvu.
• Environmentálna výchova (ENV) – porozumenie vzťahom človeka a prostredia, práca s environmentálnymi textami, argumentácia a tvorba postojov k udržateľnému správaniu.
• Mediálna výchova (MDV) – rozlišovanie faktu, názoru a manipulácie, overovanie dôveryhodnosti zdrojov, kritické čítanie médií, bezpečné a etické správanie v digitálnom priestore.
• Multikultúrna výchova (MUV) – rešpektovanie jazykovej, kultúrnej a názorovej rozmanitosti, tolerancia a kultivovaná komunikácia bez predsudkov.
• Dopravná výchova – výchova k bezpečnosti v cestnej premávke (DOV) – funkčné využitie vecných textov, pokynov, pravidiel a komunikačných situácií s tematikou bezpečnosti.
• Ochrana života a zdravia (OZO) – práca s textami a komunikačnými situáciami podporujúcimi bezpečnosť, zdravý životný štýl, prevenciu rizík a zodpovedné správanie.
• Tvorba projektu a prezentačné zručnosti (TPZ) – vyhľadávanie, triedenie a spracovanie informácií, tímová spolupráca, tvorba výstupu, prezentovanie a reflexia.
• Regionálna výchova a tradičná ľudová kultúra (RLK) – regionálna identita, nárečia, miestna kultúra, tradície, literárne a jazykové prejavy regiónu Orava.
Medzipredmetové vzťahy
• Literatúra / jazyková zložka SJL – prepojenie práce s vecným a umeleckým textom, slovnou zásobou, kompozíciou, interpretáciou a tvorbou vlastných prejavov.
• Dejepis, geografia, občianska náuka – historický a spoločenský kontext textov, regionálne témy, argumentácia, práca s informáciami a kultúrne súvislosti.
• Etická a náboženská výchova – hodnotové témy, vzťahy, rešpekt, empatia, zodpovednosť a kultivovaný dialóg.
• Informatika – digitálna a informačná gramotnosť, vyhľadávanie a overovanie zdrojov, práca s textovým editorom, prezentáciami a zásadami netikety a autorských práv.
• Prírodovedné predmety, výtvarná a hudobná výchova – práca s odborným a obrazovým materiálom, opis, interpretácia, tvorivosť, kultúrne a environmentálne súvislosti.
Školská konkretizácia
V súlade so ŠkVP školy sa pri vhodných témach využíva regionálny kontext Oravy, fond školskej a verejnej knižnice, školské a miestne kultúrne podujatia, overené digitálne zdroje a projektové výstupy žiakov.
Výučba cielene rozvíja bezpečnú a etickú prácu s digitálnym obsahom, overovanie zdrojov a rešpektovanie autorských práv. Pri žiakoch so ŠVVP sa uplatňujú schválené podporné opatrenia; nadaným žiakom sa poskytujú rozširujúce a tvorivé úlohy.
5. METÓDY A FORMY PRÁCE – STRATÉGIE VYUČOVANIA
Stratégie vyučovania vychádzajú z cieľa školy rozvíjať porozumenie, samostatnosť a kľúčové kompetencie žiakov. Uplatňujú sa aktívne a diferencované metódy, ktoré prepájajú jazykové a literárne poznatky s reálnou komunikáciou, prácou s informáciami a tvorbou.
• čítanie s porozumením, interpretácia a analýza vecných i umeleckých textov; práca s explicitnými a implicitnými informáciami, kľúčovými slovami a argumentmi;
• dialogické metódy, riadený a sokratovský rozhovor, diskusia, debata, argumentácia, prezentácia a kultivované ústne vyjadrovanie;
• induktívne vyvodzovanie, problémové a bádateľské úlohy, jazykové a literárne hry, tvorivé úlohy a učenie v súvislostiach;
• individuálna, párová, skupinová a kooperatívna práca, rovesnícke učenie a spoločná reflexia výsledkov;
• projektové a zážitkové vyučovanie s prepájaním prierezových tém a medzipredmetových vzťahov;
• práca s učebnicou, pracovným zošitom, školskou knižnicou, slovníkmi, jazykovými príručkami, autentickými textami a overenými informačnými zdrojmi;
• primerané využívanie digitálnych technológií, zdieľaných dokumentov, interaktívneho obsahu a nástrojov na tvorbu a prezentáciu; dôraz na autorské práva, bezpečnosť a kritické overovanie informácií;
• formatívne hodnotenie, sebahodnotenie, rovesnícka spätná väzba, práca s chybou a stanovovanie ďalších krokov učenia;
• diferenciácia úloh podľa úrovne žiakov, podporné opatrenia pre žiakov so ŠVVP a rozširujúce úlohy pre nadaných žiakov v súlade s odporúčaniami školského podporného tímu a zariadenia poradenstva a prevencie.
6. HODNOTENIE PREDMETU
Hodnotenie sa uskutočňuje priebežne a súhrnne v súlade so ŠkVP školy. Spája sumatívne hodnotenie s formatívnou spätnou väzbou a sleduje vedomosti, zručnosti, pokrok žiaka, schopnosť aplikovať učivo, komunikačné a čitateľské kompetencie aj kvalitu samostatnej a skupinovej práce.
Podklady na hodnotenie
• ústne overovanie vedomostí – ústne odpovede, rozhovor, diskusia, interpretácia textu, argumentácia a prezentácia;
• písomné overovanie vedomostí – krátke a priebežné písomné práce, tematické práce, vstupné, polročné a výstupné testy, pracovné listy a pravopisné cvičenia;
• jazykové a slohové výstupy – diktáty a slohové práce v počte a rozsahu stanovenom ŠkVP a predmetovou komisiou;
• literárne a čitateľské výstupy – čítanie nahlas a s porozumením, umelecký prednes, recitácia, interpretácia a dramatizácia literárnych textov;
• praktické a tvorivé výstupy – projekty, referáty, prezentácie, tvorivé úlohy, samostatná a skupinová práca a zapájanie sa do jazykových, literárnych a recitačných súťaží;
• aktivita, príprava, zodpovednosť, práca s chybou, sebahodnotenie, rovesnícke hodnotenie a formatívna spätná väzba so zameraním na ďalší krok učenia.
Osobitosti hodnotenia literárnej zložky
Pri literatúre sa kladie zvýšený dôraz na porozumenie a interpretáciu umeleckého textu, správne používanie literárnovedných pojmov, formulovanie a argumentačné podloženie čitateľského názoru, výrazné čítanie, umelecký prednes, recitáciu, dramatizáciu a tvorivé transformácie textu.
Súčasťou hodnotenia môže byť čitateľské portfólio, záznam o prečítanom diele, projekt alebo prezentácia. Pravopisná správnosť sa sleduje primerane charakteru úlohy, no diktáty a samostatné jazykové rozbory nie sú hlavným podkladom hodnotenia literárnej zložky.
Zásady hodnotenia
• pri hodnotení sa prihliada na správnosť, samostatnosť, porozumenie, primeranosť vyjadrovania, schopnosť argumentovať, tvorivosť a individuálny pokrok žiaka;
• hodnotenie čítania zahŕňa správnosť, plynulosť, intonáciu, tempo, porozumenie textu a zodpovedný prístup k čítaniu;
• didaktické testy a písomné práce sa klasifikujú podľa percentuálnej úspešnosti a kritérií schválených školou a predmetovou komisiou;
• diktáty a slohové práce sa hodnotia podľa jednotných kritérií školy platných pre 2. stupeň;
• pri žiakoch so ŠVVP sa rešpektujú schválené podporné opatrenia, odporúčania zariadenia poradenstva a prevencie a individuálny vzdelávací program, ak je vypracovaný.
Transparentnosť hodnotenia
Kritériá hodnotenia sú žiakom oznámené vopred a primerane veku. Pri komplexnejších úlohách sa používajú jasné kritériá alebo hodnotiace rubriky; spätná väzba pomenúva zvládnuté prvky aj konkrétny ďalší krok učenia.
Súhrnné hodnotenie
Súhrnné hodnotenie predmetu slovenský jazyk a literatúra vychádza z výsledkov jazykovej aj literárnej zložky a z celkového napredovania žiaka. Pri klasifikácii sa uplatňuje primeraná váha jednotlivých foriem overovania a prihliada sa na dlhodobejší výkon, nie iba na jednorazový výsledok.
7. UČEBNÉ ZDROJE
Používané učebnice a pracovné zošity:
SVITEKOVÁ, Renáta. Literatúra v pohode 5: Učebnica. Košice: Taktik, 2022. 108 s. ISBN 978-80-8180-288-1.
SVITEKOVÁ, Renáta. Literatúra v pohode 5: Pracovný zošit. Košice: Taktik, 2022. 100 s. ISBN 978-80-8180-289-8.
Ďalšie učebné zdroje a pomôcky:
• pracovné listy, čitateľské a interpretačné úlohy a doplnkové materiály vytvorené vyučujúcim slovenského jazyka a literatúry podľa aktuálnych potrieb žiakov a tematického celku;
• knihy krásnej literatúry z fondu školskej, verejnej alebo domácej knižnice a primerané ukážky ďalších literárnych diel;
• literárne slovníky, encyklopédie, odborné a populárno-náučné publikácie a ďalšie vhodné referenčné príručky;
• elektronické knižnice, databázy a overené digitálne zdroje o literatúre, autoroch a kultúrnom kontexte;
• metodické a digitálne materiály k učebnici Literatúra v pohode a ďalšie overené vzdelávacie materiály;
• časopisy, noviny, fotografie, ilustrácie, mapy, obrazový materiál, audio- a videoukážky, filmové alebo divadelné spracovania literárnych diel podľa potreby;
• interaktívna tabuľa, PC/notebook, dataprojektor a ďalšie názorné didaktické pomôcky.
Základné kurikulárne východiská
• Inovovaný vzdelávací štandard Slovenský jazyk a literatúra – nižšie stredné vzdelávanie (iŠVP 2015).
• Školský vzdelávací program ZŠ Námestovo, Komenského 495/33 na školský rok 2026/2027.
• Aktuálny tematický výchovno-vzdelávací plán a schválené učebné zdroje pre príslušný ročník.

